Հայաստանում ՊԳԿ ներկայացուցչի օգնական Գայանե Նասոյանը նշեց, որ աշխատաժողովը ծառայեց որպես հարթակ՝ բարձրացնելու «Օրակարգ 2030»-ի էության և հետևանքների վերաբերյալ իրազեկության մակարդակը համապատասխան որոշում կայացնողների, մասնավորապես՝ ՀՀ գյուղատնտեսության նախարարության, ինչպես նաև գյուղատնտեսության ոլորտում գործող պետական այլ մարմինների շրջանում՝ հատուկ ուշադրություն դարձնելով Կայուն զարգացման նպատակների իրագործման հարցում կայուն գյուղատնտեսության, պարենային ապահովության և սնուցման ունեցած առանցքային դերին և բերած նպաստին: «Աշխատաժողովն ընդգծեց բազմոլորտային ու միջոլորտային համագործակցության, միջնախարարական համակարգման և կառավարման արդյունավետ մեխանիզմների անհրաժեշտությունը՝ հանուն կայուն պարենային ապահովության։ Ինչպես ցույց են տալիս գլոբալ մասշտաբով փաստերը, տնտեսության որևէ առանձին վերցված ճյուղ չի կարող ինքնուրույն լուծել աղքատության, պարենային անապահովության ու թերսնվածության հիմնախնդիրները», – հավելեց նա։